Държавен вестник, бр. 84, 2022 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  84
(2) Главният директор на Главна дирекция 
„Лабораторно-аналитична дейност“ е ръково­
дител на изпитвателната лаборатория и е лице 
с висше образование в професионална област 
„Природни науки“ или „Технически науки“.
Чл. 19. Дирекция „Мониторинг и оценка на 
околната среда“:
1. администрира НСМОС по компоненти 
и фактори;
2. администрира Националната автома­
тизирана система за непрекъснат контрол на 
гама-фона в Република България и автомати­
зираната система за радиационен мониторинг 
на река Дунав в района на АЕЦ „Козлодуй“;
3. администрира дейността на Националната 
система за качество на атмосферния въздух 
(КАВ), извършва обработка, оценка и анализ 
на данните за качество на атмосферния въздух 
на национално ниво;
4. организира и координира функционира­
нето на Националната система за мониторинг 
на почви (ниво I и ниво II), Националната 
система за мониторинг на биологичното раз­
нообразие, Националната система за монито­
ринг на горски екосистеми (ниво I и ниво II),
в т.ч. поддържа и ги осигурява с данни и ин­
формация и извършва анализ на данните на 
национално ниво;
5. администрира Национална информаци­
онна система „Отпадъци“;
6. извършва анализи и оценки на състоянието 
на околната среда по компоненти и фактори;
7. разработва и прилага индикатори и мето­
дологии за оценка на състоянието и въздейст­
вието върху околната среда;
8. изготвя национално представителна ин­
формация за състоянието на околната среда и 
природните ресурси чрез:
а) ежедневен бюлетин за качеството на 
атмосферния въздух в страната;
б) ежедневен бюлетин за състоянието на 
радиационната обстановка в страната; 
в) тримесечен бюлетин за състоянието на 
околната среда в Република България;
г) годишен бюлетин за качеството на ат­
мосферния въздух;
д) ежегоден национален доклад за състоя­
нието и опазването на околната среда в Репу­
блика България;
9. изготвя национално представителна и 
унифицирана информация за състоянието на 
почви, гори, защитени територии и биологично 
разнообразие за страната;
10. осъществява методическо ръководство 
относно мониторинга на почвите, горските 
екосистеми и биологичното разнообразие;
11. извършва инвентаризация на емисии 
на парникови газове и вредни вещества във 
въздуха съгласно изискванията на Рамковата 
конвенция на ООН по изменение на климата 
и Конвенцията за трансгранично замърсяване 
на въздуха на далечни разстояния;
12.  създава, обработва и докладва информа­
ция до Европейската агенция по околна среда 
и други международни институции;
13. създава, обработва и предоставя в опре­
делен формат информация по компетентност 
във връзка с изпълнението на задължения за 
докладване пред Европейската комисия по 
прилагане на европейското законодателство в 
областта на околната среда;
14. администрира мониторинговите мрежи 
за качество на повърхностните, морските и 
подземните води на национално ниво;
15. събира, обработва и предоставя данни 
от физико-химичния и хидробиологичен мо­
ниторинг на повърхностни води и химичен 
мониторинг на подземни води; 
16. извършва обработка, оценка и анализ на 
данните за качество на повърхностните, мор­
ските и подземните води на национално ниво;
17. извършва инвентаризация на емисиите, 
заустванията и загубите на всички приоритет­
ни и приоритетно опасни вещества, общи и 
специфични замърсители;
18. извършва проверка, систематизиране и 
обобщаване на данните от годишните отчети за 
битови, строителни, производствени и опасни 
отпадъци;
19. събира, анализира и предоставя данни 
за отпадъците на национално ниво, в т.ч. ин­
формация за управлението на масово разпрос­
транени отпадъци;
20. събира, анализира и предоставя данни 
за радиационното състояние на компонентите 
на околната среда на национално ниво;
21. събира, анализира и предоставя инфор­
мация за състоянието на акустичната среда 
на населените места вследствие дейността на 
промишлените предприятия и източници на 
шумово излъчване;
22. в качеството си на орган на статистиката 
разработва, изготвя и предоставя статистическа 
информация за отпадъци;
23. разработва, поддържа и развива специ­
ализирани регистри и информационни системи 
по компоненти и фактори на околната среда;
24. извършва дейности по калибриране на 
средства за измерване за контрол на качеството 
на атмосферния въздух и емисионен контрол, 
включително използвани за изпитване от Главна 
дирекция „Лабораторно-аналитична дейност“;
25. поддържа система за управление съгласно 
изискванията на стандарт БДС EN ISO/IEC 
17025, като изготвя и поддържа необходимата 
документация, изпълнявайки изискванията за 
функциониране на калибровъчна лаборатория 
под акредитация;
26. изготвя технически спецификации и 
участва при провеждането на процедури за 
възлагане на обществени поръчки, свързани 
с дейността на дирекцията;